प्राइवेट पार्ट से डिस्चार्ज होना नॉर्मल नहीं, यूट्रस लाइनिंग और फैलोपियन ट्यूब हो सकती है डैमेज
हेल्दी सेक्शुअल रिलेशन के लिए अपने रिश्ते के साथ ही शरीर को भी समझना जरूरी है। एक दूसरे की इच्छाओं के साथ ही पार्टनर के शरीर को समझने के आसान उपाय बता रहे हैं सेक्सोलॉजिस्ट डॉ. राजन भोसले।
संबंध बनाते समय जानकारी न होने के कारण कई बार पति-पत्नी ऐसी गलतियां कर जाते हैं, जिसका असर उनके रिश्ते के साथ-साथ सेहत पर भी पड़ता है। हेल्दी सेक्शुअल रिलेशन के लिए अपने रिश्ते के साथ ही शरीर को भी समझना जरूरी है। एक दूसरे की इच्छाओं के साथ ही पार्टनर के शरीर को समझने के आसान उपाय बता रहे हैं सेक्सोलॉजिस्ट डॉ. राजन भोसले।
मेरे पति को संबंध बनाते समय एक्सपेरिमेंट करना अच्छा लगता है। लेकिन कई बार वो ऐसी डिमांड कर बैठते हैं जो मुझे अच्छी नहीं लगती। पति को अप्राकृतिक संबंध बनाना अच्छा लगता है, लेकिन मैं इसके लिए सहज नहीं हो पाती। मैं जानना चाहती हूं कि पति-पत्नी के बीच अप्राकृतिक संबंध बनाना जरूरी है? कहीं इससे कोई तकलीफ तो नहीं होगी? 
शारीरिक रिश्ते में दोनों पार्टनर की इच्छा और खुशी बेहद जरूरी है। के पार्टनर की खुशी यदि दूसरे के लिए सजा बन जाए तो इसका असर उनके रिश्ते पर पड़ता है। हेल्दी सेक्शुअल रिलेशन तभी संभव है जब पति-पत्नी दोनों एक दूसरे की भावनाओं का ख्याल रखें। कई पुरुष पत्नी से एनल और ओरल सेक्स की डिमांड करते हैं, लेकिन कई महिलाएं इसके लिए तैयार नहीं होतीं। कई महिलाओं को ऐसा करने पर उल्टियां होने लगती हैं।
यदि आपको अप्राकृतिक संबंध बनाना पसंद नहीं तो आप पति से इस बारे में खुलकर बात करें। एनल सेक्स तो पत्नी की रजामंदी से भी करना खतरनाक हो सकता है। जहां तक ओरल सेक्स की बात है तो पत्नी की इच्छा होने पर भी यदि सफाई का ध्यान न रखा जाए तो पति-पत्नी दोनों को इन्फेक्शन हो सकता है।
दोनों पार्टनर में से यदि एक को भी इन्फेक्शन है तो इलाज दोनों को ही करना पड़ता है, वरना एक पार्टनर दूसरे को इन्फेक्शन दे सकता है और दोनों को फिर से इलाज कराना पड़ता है। आमतौर पर इन्फेक्शन का इलाज बहुत आसान होता है और दवाइयां खाने से ठीक हो जाता है। लेकिन देर होने पर ये खतरनाक भी हो सकता है इसलिए इसे नजरअंदाज न करें।
आप यदि हेल्थ के खतरों के बारे में बताकर पति को समझाएंगी तो वे आपकी बात को समझेंगे और आगे से अप्राकृतिक संबंध बनाने की डिमांड नहीं करेंगे। हेल्दी सेक्शुअल रिलेशन के लिए टेकनीक से ज्यादा आपसी प्यार जरूरी है। दोनों पार्टनर में यदि प्यार है तो वे दूसरे पार्टनर के शरीर को कोई भी नुकसान नहीं होने देंगे। आप बात करेंगी तो आपके पति बात को समझेंगे और आपकी परेशानी हल हो जाएगी।
पिछले कुछ दिनों से मुझे वजाइनल डिस्चार्ज में बदबू महसूस होती है। संबंध बनाते समय मुझे बहुत शर्मिंदगी महसूस होती है। क्या ये किसी रोग का संकेत है? कहीं इससे पति को कोई नुकसान तो नहीं हो जाएगा? क्या मुझे इसके लिए डॉक्टर से मिलना चाहिए?
आमतौर पर संबंध बनाते समय डिस्चार्ज होना सामान्य बात है। इससे लुब्रिकेशन होता है और संबंध बनाना आसान हो जाता है। लेकिन वजाइनल डिस्चार्ज से बदबू आना नॉर्मल नहीं है। ये इन्फेक्शन का संकेत हो सकता है। वजाइनल डिस्चार्ज का रंग बदले या बदबू आए तो ये इन्फेक्शन का संकेत है।
आपको वजाइनल डिस्चार्ज के लिए डॉक्टर से मिलकर अपना इलाज कराना चाहिए। महिलाओं में वजाइनल इन्फेक्शन बहुत खतरनाक हो सकता है। जल्दी इलाज कराने से कोई दिक्कत नहीं होती, लेकिन इन्फेक्शन यदि बढ़ जाए तो यूट्रस की लाइनिंग और फैलोपियन ट्यूब डैमेज हो सकती है, इन्फर्टिलिटी भी हो सकती है।
आपको बिना देर किए तुरंत अपना इलाज कराना चाहिए। आपकी वजह से आपके पति को भी इन्फेक्शन हो सकता है।
सेक्स सीरियसली के कुछ और सवालों के जवाब पढ़िए...
अंतरंग पलों में जब डर हावी हो जाए:संबंध बनाने से बचना एक मानसिक स्थिति है, इसका इलाज जरूरी है
संबंध बनाने से पहले लगभग सभी पुरुषों के मन में ये डर रहता है कि क्या वो अपने पार्टनर को संतुष्ट कर पाएंगे। कुछ पुरुषों में ये डर इतना हावी हो जाता है कि कोई शारीरिक कमी न होते हुए भी उन्हें इरेक्शन नहीं हो पाता। इससे कई बार उनके मन में हीन भावना घर कर जाती है।
पूरा पढ़ने के लिए लिंक पर क्लिक करें...
पोर्न साइट देखने से बिगड़ सकता है रिश्ता:पत्नी ‘ना’ कहे तो उसकी भावनाओं का सम्मान करें, अंतरंग पलों में संतुष्टि जरूरी
सेक्स लाइफ में यदि पार्टनर पर भरोसा नहीं है तो रिश्तों में दूरियां आने लगती हैं। यदि एक पार्टनर अपने हिस्से का प्यार बाहर तलाशने लगे तो दूसरे के लिए एक छत के नीचे साथ रहना मुश्किल हो जाता है।
पूरा पढ़ने के लिए लिंक पर क्लिक करें...
डॉ. राजन भोसले, एमडी 
प्रोफेसर एंड एचओडी, सेक्शुअल मेडिसिन डिपार्टमेंट, केईएम हॉस्पिटल एंड जी. एस. मेडिकल कॉलेज 
सेक्स सीरियसली के लिए अपने सवाल इस आईडी पर भेजें: db.women@dbcorp.in
सब्जेक्ट लाइन में सेक्स सीरियसली लिखना न भूलें